Dženifere Džeisone Lī

Dženifere Džeisone Lī, dzimusi Dženifere Lī Morrova (; dzimusi ) ir amerikāņu aktrise.

Viņa sāka savu karjeru televīzijā 1970. gados. 1982. gadā debitēja kino ar Steisijas Hamiltones lomā filmā Fast Times at Ridgemont High. Vēlāk saņēma uzslavas par dalību filmās Miami Blues (1990), Last Exit to Brooklyn (1990), "Uguns spēks" (1991), "Meklēju vientuļu balto sievieti" (Single White Female, 1992) un "Īsie stāsti" (Short Cuts, 1993).

Aktrise nominēta Zelta globusa balvai par Dorotijas Pārkeres lomu filmā Ms. Parker and the Vicious Circle (1994). Džeisone Lī spēlēja lomu viņas mātes, scenāristes Barbaras Tērneres, sarakstītā filmā Georgia (1995). 2001. gadā viņa palīdzēja sarakstīt un režisēt Alanam Kamingam filmu The Anniversary Party. 2002. gadā Lī piedalījās krimināldrāmā "Ceļš uz pekli". 2007. gadā aktrise spēlēja lomu ģimenes drāmā "Margo kāzās" (Margot at the Wedding). Viņai piešķirta Džilas Praisas-Grejas loma kanāla Showtime seriālā Weeds. 2015. gadā viņa saņēma atzinību par Lizas lomu animācijas filmā Anomalisa un par Deizijas Domergas lomu Kventina Tarantīno filmā "Pretīgais 8nieks", par ko viņu nominēja Zelta globusam un Amerikas Kinoakadēmijas balvai. Kopš 2017. gada Džeisone Lī spēlējusi vienu no galvenajām lomām Netflix seriālā Atypical.

Viņa nominēta Drama Desk balvai par Beverlijas Mosas lomu Maika Lī iestudējumā Abigail's Party. Džeisone Lī debitēja Brodvejā 1998. gadā, aizvietojot kādu citu aktrisi Sallijas Boulzas lomā mūziklā Cabaret.

 Bērnība 
Lī ir dzimusi Holivudā, Kalifornijas štatā. Viņas tēvs, Viks Morrovs (dzimis Viktors Morozovs), bija aktieris, un viņas māte, Barbara Tērnere, bija scenāriste. Vecāki šķīrās, kad Džeisonei Lī bija divi gadi. Pēc dzimšanas viņai deva vārdu Dženifere Lī Morrova. Uzvārdu viņa mainīja savas aktrises karjeras sākumā, pieņemot otro vārdu Džeisone, godinot aktieri Džeisonu Robardu, Lī ģimenes draugu. Džeisones Lī vecāki bija ebreji, un viņu ģimenes bija no Krievijas un Austrijas.

Lī ir vidējais bērns starp trim māsām. Vecākā māsa, Kerija Anna Morrova, tehniskā padomdevēja savas mātes filmā Georgia, nomira 2017. gadā. Džeisonei Lī ir arī pusmāsa, Mina Badija (dzimusi Badiji — viņas mātes otrā laulība). Badija tēlojusi kopā ar Lī filmā The Anniversary Party. Filmu režisors Reza Badiji kļuva par Džeisones Lī patēvu pēc tam, kad apprecējās ar Lī māti.

 Filmogrāfija 
GadsNosaukumsPiezīmes1981Eyes of a Stranger1982Wrong Is RightFast Times at Ridgemont High1983Easy Money1984Grandview, U.S.A.1985Flesh + Blood1986"Stopētājs" (The Hitcher)The Men's Club1987Sister, SisterUnder Cover1988Heart of Midnight1989The Big PictureLast Exit to Brooklyn1990Miami Blues1991"Uguns spēks" (Backdraft)Crooked HeartsRush1992"Meklēju vientuļu balto sievieti" (Single White Female)1993"Īsie stāsti" (Short Cuts)1994"Hadsakera rokaspuisis" (The Hudsucker Proxy)Mrs. Parker and the Vicious Circle1995Dolores ClaiborneGeorgiaarī producente1996Kansas CityBastard Out of Carolina1997"Vašingtona laukums" (Washington Square)"Tūkstoš akru" (A Thousand Acres)1999"Eksistence" (eXistenZ)2000The King Is AliveSkipped Partsarī producente2001The Anniversary Partyarī režisore, scenāriste un producente"Izdarīsim to ātri" (The Quickie)2002Hey Arnold!: The Moviebalss"Ceļš uz pekli" (Road to Perdition)Crossed Over2003"Griezumā" (In the Cut)2004"Mašīnists" (The Machinist)PalindromesChildstar2005"Trako krekls" (The Jacket)Rag Tale2007"Margo kāzās" (Margot at the Wedding)2008"Sinekdoha, Ņujorka" (Synecdoche, New York)2010"Grīnbergs" (Greenberg)arī scenāriste un producente2013The Spectacular Now"Nogalini savus mīļotos" (Kill Your Darlings)The MomentHateship, LoveshipJake Squared2014Welcome to Me2015Anomalisabalss"Pretīgais 8nieks" (The Hateful Eight)2016MorganLBJ2017"Īstais laiks" (Good Time)"Amitivila: Atmošanās" (Amityville: The Awakening)2018"Iznīcināšana" (Annihilation)"Baltais puisis Riks" (White Boy Rick)2019QT8: The First Eightdokumentālā filma2020"Valdītāja" (Possessor)2021"Sieviete logā" (The Woman in the Window)Awake2022Sharp Stick2023Poolman

 Ārējās saites 

Kategorija:1962. gadā dzimušie
Kategorija:Kalifornijā dzimušie
Kategorija:Amerikāņu kinoaktrises